BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON

GRAD VISOKO

**JU ZA PREDŠKOLSKI ODGOJ I OBRAZOVANJE VISOKO**

**DONJE ROSULJE BB, VISOKO**

Broj: 04-205/24

Datum: 18.12.2024.

Na osnovu Zakona o radu br. 26/16 , Zakona o predškolskom odgoju i obrazovanju član 32. („Službene novine Zeničko-dobojskog kantona“, broj 7/10), Pedagoških standarda i normativa („Službene novine Zeničko-dobojskog kantona“, broj 2/11) ,Uredbe o postupku prijema u radni odnos u javnom sektoru u Zeničko-Dobojskom kantonu („Službene novine Ze-Do kantona“, broj: 8/19), Pravila JU za predškolski odgoj i obrazovanje Visoko (br.04-160/16 od 15.07.2016), Pravilnikao načinu i postupku popunjavanja upražnjenih radnih mjesta sa kriterijima i načinom bodovanja kandidata prilikom zasnivanja radnog odnosa odgajatelja, zdravstvenih i ostalih radnika i prijema lica na stručno osposobljavanje bez zasnivanja radnog odnosa u Javnoj ustanovi za predškolski odgoj i obrazovanje Visoko, Saglasnosti Osnivača 01/1-02-2156/24 od dana 16.12.2024. i Odluke Upravnog odbora Javne ustanove za predškolski odgoj i obrazovanje Visoko ( br. 04-199/24 od dana 09.12.2024.) o raspisivanju Javnog oglasa, Upravni odbor JU za predškolski odgoj i obrazovanje Visoko raspisuje:

**JAVNI OGLAS**

**za popunu radnih mjesta u JU za predškolski odgoj i obrazovanje Visoko na određeno vrijeme**

I

Raspisuje se Javni oglas za radno mjesto :

1. Asistent – 1 kandidat

 na period od 15.01.2025. do 31.08.2025.god,

1. Prof. predškolskog odgoja i obrazovanja /Odgajatelj -1 kandidat

na period od 15.01.2025. do 31.08.2025.god,

II

**Opis poslova za radno mjesto 1. :**

Asistent

* Učestvuje u preuzimanju djece od roditelja,
* Učestvuje u organizovanom hranjenju djece, odnosno učestvuje u organizovanom vođenju djece na objed i prati objedovanje,
* Učestvuje u nadziranju i predlaganju mjera za poboljšanje sanitarno- higijenskih uslova u Ustanovi,
* Učestvuje u preduzimanju mjera za poboljšanje higijene prostorije gdje djeca borave,
* Brine se o održavanju lične higijene djece,
* Preduzima odgovarajuće mjere za poboljšanje zdravstvenih uslova djece,
* Učestvuje u vođenju evidencija o boravku djece i dostavljanju mjesečnih izvještaja u upravu vrtića na obračun,
* Učestvuje u slobodnim aktivnostima igre i zabave,
* Učestvuje u izradi sredstava za rad i igračaka,
* Učestvuje u realizaciji programskih zadataka usmjerenih zanimanja i slobodnih aktivnosti,
* Učestvuje u rekreaciji i dnevnom odmoru djece,
* Učestvuje u priprema i predaji djece roditeljima,
* Učestvuje u brizi o estetskom izgledu radnih i zajedničkih prostorija za djecu u saradnji sa stručnim radnicima,
* Učestvuje u vođenju djece, na kulturne i javne priredbe i izložbe,
* Saradnja sa pedagogom – psihologom , logopedom,surdoaudiolog i ostalim stručnim saradnicima
* Učestvuje u vođenju evidencije o djeci koja imaju poteškoće u učenju i učešću, te u izradi edukativnih prilagođenih programa za djecu koja imaju poteškoće u učenju i učešću,
* Saradnja i pedagoško – savjetodavni rad sa djecom sa posebnim osvrtom na djecu iz nepotpunih porodica, djecu sa različitim oblicima neprihvatljivog ponašanja, rad na prilagođavanju vrtićke sredine, uspješnijoj socijalnoj integraciji djece sa neprihvatljivim oblicima ponašanja,
* Obavlja individualan rad sa djecom,
* Obavlja i druge poslove po nalogu direktora/ice Ustanove.

Iznos osnovne plate za radno mjesto 1. - 1.010,00KM

**Opis poslova za radno mjesto 2. :**

 Odgajatelj

* Neposredno odgojno – obrazovni rad sa djecom
* Pripreme za odgojno – obrazovni rad
* Individualno stručno usavršavanje
* Saradnja sa roditeljima
* Saradnja sa pedagogom – psihologom i ostalim stručnim saradnicima
* Rad u okviru društvene i kulturne djelatnosti
* Rad na pedagoškoj dokumentaciji
* Uvođenje inovacija, savremenih oblika i metoda izrade didaktičkih sredstava
* Brine o estetskom izgledu radnih i zajedničkih prostorija za djecu
* Ostali poslovi po potrebi

Iznos osnovne plate za radno mjesto 2. – 1.110,00 KM

Uz potpisanu prijavu **KANDIDATI KOJI SE PRIJAVLJUJU ZA POZICIJU 1** su dužni dostaviti i dokaze o ispunjavanju opštih uslova propisanih Zakonom o radu i Zakonom o predškolskom odgoju i obrazovanju(orginal ili ovjerena kopija dokumenata ne starija od 6 mjeseci):

1. Kraću biografiju
2. Diplomu o završenoj školskoj spremi (VSS/VŠ/SSS - Zdravstveni fakultet/srednja medicinska),
3. Dokaz o radnom iskustvu – minimalno 6 mjeseci radnog iskustva
4. Uvjerenje o državljanstvu,
5. Uvjerenje o nekažnjavanju,
6. Izvod iz matične knjige rođenih,
7. Sanitarna knjižica,
8. Ljekarsko uvjerenje,
9. Dokaz da je kandidat ratni vojni invalid, demobilizirani branilac i član porodice šehida, poginulog, umrlog, nestalog branioca koji je na evidenciji Službe za zapošljavanje Kantona. Ovi kandidati su dužni dostaviti i dokaz da se nalaze na evidenciji Službe za zapošljavanje Kantona.

**Dokumente pod tačkom 5. tačkom 7. i tačkom 8. kandidat dostavlja po izvršenom izboru ,a prije stupanja u radni odnos.**

**Dokaze pod tačkom 9. kandidat dostavlja ukoliko pripada navedenoj kategoriji.**

Uz potpisanu prijavu, kandidati **KOJI SE PRIJAVLJUJU ZA POZICIJU 2** su dužni dostaviti dokaze o ispunjavanju opštih uslova propisanih Zakonom o predškolskom odgoju i obrazovanju (orginal ili ovjerena kopija dokumenata ne starija od 6 mjeseci):

1. Kraću biografiju
2. Diplomu o završenoj školskoj spremi (VSS , profesor predškolskog odgoja i obrazovanja, Bakaleaurat/Bachelor predškolskog odgoja i obrazovanja ili VŠ,

nastavnik predškolskog odgoja i obrazovanja),

1. Dokaz o položenom stručnom ispitu,
2. Uvjerenje o državljanstvu,
3. Uvjerenje o nekažnjavanju,
4. Izvod iz matične knjige rođenih,
5. Sanitarna knjižica,
6. Ljekarsko uvjerenje,
7. Dokaz da je kandidat ratni vojni invalid, demobilizirani branilac i član porodice šehida, poginulog, umrlog, nestalog branioca koji je na evidenciji Službe za zapošljavanje Kantona. Ovi kandidati su dužni dostaviti i dokaz da se nalazena evidenciji Službe za zapošljavanje Kantona.

**Dokumente pod tačkom 5. tačkom 7. i tačkom 8. kandidat dostavlja po izvršenom izboru ,a prije stupanja u radni odnos.**

**Dokaze pod tačkom 9. kandidat dostavlja ukoliko pripada navedenoj kategoriji.**

***Ukoliko se kandidat prijavljuje na dvije ili više pozicija dokaze dostavlja u jednoj zatvorenoj koverti uz obaveznu naznaku NA KOVERTI I U PRIJAVI za koje pozicije se prijavljuje.***

III

Napomena:

- Dokaz o radnom iskustvu (potvrde ili uvjerenja) moraju biti precizna i detaljna, te sadržavati sve bitne elemente koji nedvosmisleno ukazuju na traženo radno iskustvo za poziciju 1.

- Sa kandidatima koji dostave urednu, blagovremenu i potpunu dokumentaciju obavit će se intervju za radno mjesto 1 za kandidate sa SSS, odnosno pismeni i usmeni stručni ispit i intervju za radno mjesto 1 i 2 za kandidate sa VSS/VŠ, a o vremenu održavanja intervjua, odnosno pismenog i usmenog stručnog ispita isti će biti blagovremeno obavješteni, telefonski ili putem e- maila **(obavezno navesti kontakt telefon ili e-mail adresu).**

- Literatura iz koje će biti pitanja za intervju, pismeni i usmeni za poziciju 1 za kandidate sa VSS/VŠ su:

1. *Zakona o predškolskom odgoju i obrazovanju („Službene novine Zeničko-dobojskog kantona“, broj 7/10),*
2. *Pedagoški standardi i normativi („Službene novine Zeničko-dobojskog kantona“, broj 2/11)*

- Literatura iz koje će biti pitanja za intervju, pismeni i usmeni za poziciju 2 su:

*1.Metodika vaspitno –obrazovnog rada, autor dr. Emil Kamenov*

*2. Zakona o predškolskom odgoju i obrazovanju („Službene novine Zeničko-dobojskog kantona“, broj 7/10),*

*3.Pedagoški standardi i normativi („Službene novine Zeničko-dobojskog kantona“, broj 2/11)*

Svi kandidati trebaju biti upoznati sa Procedurama za početak rada predškolskih ustanova- vodič za unapređenje sigurnosti u vrtićima- izdanim od strane Instituta za zdravlje i sigurnost hrane Zenica. Izabrani kandidati sa kojima se namjerava zaključiti Ugovor o radu dužni su dostaviti ljekarsko uvjerenje i uvjerenje o nekažnjavanju do početka stupanja u radni odnos.

- Probni rad nije predviđen.

- Telefon na koji se mogu dobiti dodatne informacije je 032/737-699.

Intervju je obavezan za sve kandidate,odnosno pismeni , usmeni stručni ispit i intervju (za radno mjesto 1 i 2. ) , te ukoliko kandidat ne pristupi zakazanom intervjuu smatraće se da je odustao od Javnog oglasa.

IV

Svi dokumenti moraju biti originali ili ovjerene kopije ne starije od 6 mjeseca.

V

- Lični podaci o podnosiocima prijava su tajni i mogu se prikupljati i obrađivati samo u skladu sa Zakonom o zaštiti ličnih podataka BiH (Sl. glasnik BiH, broj 49/06, 76/11 i 89/11).

VI

Javni oglas ostaje otvoren osam (8) dana od dana objavljivanja u dnevnom listu Oslobođenje (od 18.12.2024. godine do 26.12.2024.godine)*,* Web stranici grada Visoko, JU Služba za zapošljavenje ZDK *i Oglasnoj ploči JU za predškolski odgoj i obrazovanje Visoko. Krajnji datum predaje Prijave na Javni oglas je 26.12.2024. god.*

Prijave sa potrebnom dokumentacijom dostaviti u JU za predškolski odgoj i obrazovanje Visoko, u zatvorenoj koverti na adresu:

*JU za predškolski odgoj i obrazovanje Visoko*

*Donje Rosulje bb, Visoko*

*Sa naznakom:*

*„Prijava na Javni oglas za radno mjesto na koju se kandidat prijavljuje.*

VIII

Nepotpune, neuredne i neblagovremene prijave neće biti uzete u razmatranje. JU za predškolski odgoj i obrazovanje Visoko nije u obavezi vraćanja dostavljene dokumentacije.

 UPRAVNI ODBOR JU ZA PREDŠKOLSKI

ODGOJ I OBRAZOVANJE VISOKO